Alor Setar
Store norske leksikon,Geografi,Verdens geografi,Asia,Malaysias geografi
Alor Setar er en by i Malaysia, hovedstad i delstaten Kedah. Byen, som ble grunnlagt i 1735, har 359 000 innbyggere (2022). Alor Star er lokalisert ved elven Kedah i den nordvestlige delen av Malayahalvøya, 19 kilometer øst for kysten, 362 kilometer nord for Kuala Lumpur og 99 kilometer sør for byen Hat Yai i Thailand.
Økonomi Gitt det forhold at delstaten Kedah er Malaysias viktigste område for risdyrking, er Alor Setar et senter handel med ris. Turisme er en annen viktig næringsgren. Det er jernbane- og veiforbindelse til Hat Yai og Butterworth. Ti kilometer nordøst for byen er det en flyplass for innenlandsreiser. Kultur I Alor Setar er det et museum for delstatens historie og kultur og et eget rismuseum. Byen har tre universiteter. Zahir-moskeen, som ble bygd i 1912, er en av de eldste og største moskeer i Malaysia. Les mer i Store norske leksikon Malaysia Økonomi og næringsliv i Malaysia